FI Euroopan unionin virallinen lehti C 163/75

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Puolan tasavallan hallituksen ilmoitus

(2018/C 163/07)

JULKINEN TARJOUSKILPAILU ÖLJY- JA MAAKAASUESIINTYMIEN ETSINTÄÄ JA HYÖDYNTÄMISTÄ SEKÄ ÖLJYN JA MAAKAASUN TUOTANTOA KOSKEVASTA LUVASTA SZAMOTUŁY – POZNAŃ PÓŁNOCIN ALUEELLE

I JAKSO: OIKEUSPERUSTA

1. Geologista ja kaivostoimintaa koskevan lain 49 h pykälän 2 momentti (Puolan lakikokoelma Dziennik Ustaw 2017, 2126 kohta)

2. Hallituksen 28 päivänä heinäkuuta 2015 antama asetus hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta)

3. Euroopan parlamentin ja neuvoston direktiivi 94/22/EY, annettu 30 päivänä toukokuuta 1994, hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä (EYVL L 164, 30.6.1994, s. 3, puolankielinen erityispainos: luku 6, nide 2, s. 262)

OSIO II: TARJOUKSIA PYYTÄVÄ ELIN

Nimi: Ympäristöministeriö

Postiosoite: ul. Wawelska 52/54, 00-922 Warszawa, Poland

Puhelin: +48 223692449, +48 22 3692447, faksi: +48 223692460

Verkkosivusto: www.mos.gov.pl

OSIO III: MENETTELYN KOHDE

1) Toiminta, johon lupa myönnetään

Öljy- ja maakaasuesiintymien etsintä ja hyödyntäminen sekä öljyn ja maakaasun tuotanto Szamotuły – Poznań Północin alueella, lupalohkojen nro 166, 186 ja 206 osissa.

2) Alue, jolla toiminta toteutetaan

Tämän tarjouskilpailun kohteena olevan alueen rajat määritetään PL-1992-koordinaattijärjestelmän seuraavien pisteiden välisillä linjoilla:

Piste nro X [PL-1992] Y [PL-1992] 1 554 275,834 350 362,873 2 540 476,386 353 736,920 3 532 656,265 364 597,079 4 516 752,540 364 155,530 5 507 487,326 363 899,151 6 508 036,814 346 455,309 7 514 844,000 348 080,260 8 525 964,310 330 432,620 9 554 868,380 331 517,039

Tarjouskilpailun kohteena olevan alueen pystysuuntaisen projektion pinta-ala on 1 138,34 km2.

Tarjouskilpailun kohteena oleva alue sijaitsee Ison-Puolan voivodikunnassa ja sisältää seuraavat

— kunnat: Czarnków, Lubasz, Połajewo, Ryczywół, Dopiewo, Czerwonak, Tarnowo Podgórne, Rokietnica, Suchy Las, Obrzycko ja Kaźmierz,

— kaupungit ja kunnat: Rogoźno, Oborniki, Murowana Goślina, Szamotuły ja Ostroróg,

— kaupungit: Poznań ja Obrzycko.

Kivihiili- ja permikauden kerrostumissa tehtävien töiden tarkoituksena on dokumentoida edellä kuvatun alueen öljy- ja maakaasuesiintymiä sekä tuottaa öljyä ja maakaasua edellä kuvatulla alueella.

3) Määräaika, vähintään 90 päivää ilmoituksen julkaisupäivästä, ja tarjousten jättöpaikka

Tarjoukset on toimitettava Puolan ympäristöministeriön päätoimipaikkaan viimeistään 91 päivänä sen päivän jälkeen, jona ilmoitus on julkaistu Euroopan unionin virallisessa lehdessä, klo 16:een mennessä Keski-Euroopan aikaa (CET/CEST).

4) Yksityiskohtainen tarjouseritelmä, joka sisältää tarjouksen arviointiperusteet ja niiden painotuksen, millä varmistetaan, että 9 päivänä kesäkuuta 2011 annetun geologista ja kaivostoimintaa koskevan lain 49 k pykälässä annetut ehdot täyttyvät

Tarjouksia saavat jättää yritykset, joista on annettu hyväksymismenettelyssä myönteinen päätös, kuten geologista ja kaivostoimintaa koskevan lain 49 a pykälän 16 momentin 2 kohdassa säädetään, itsenäisesti tai toiminnanharjoittajana, jos useat yritykset hakevat lupaa yhdessä.

Tarjousten arviointikomitea arvioi vastaanotetut tarjoukset seuraavien perusteiden pohjalta:

30 % – taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja -menetelmät, mukaan luettuna omien varojen ja ulkoisen rahoituksen osuus 25 % – tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 20 % – ehdotettujen geologisten töiden, geologiset toimet mukaan luettuina, tai kaivostoimien laajuus ja aikataulu 10 % – kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 10 % – geologisiin töihin, geologiset toimet mukaan luettuina, tai kaivostoimiin ehdotettu tekniikka käyttäen innovatiivisia elementtejä, jotka on kehitetty tähän hankkeeseen 5 % – pakollisen näytteiden keräämisen laajuus ja aikataulu geologisten toimien aikana, mukaan luettuina porausnäytteet

Jos sen jälkeen, kun tarjoukset on arvioitu edellä eriteltyjen perusteiden pohjalta, kahdella tai useammalla tarjouksella on sama tulos, kaivosoikeuksia koskevan korvauksen määrää etsintä- ja hyödyntämisvaiheessa käytetään lisäperusteena, jonka mukaan voidaan tehdä lopullinen päätös kyseisten tarjousten välillä.

5) Geologisten tietojen vähimmäislaajuus

Lupatiedot alueen nimi: Szamotuły – Poznań Północ sijainti: maalla, lupalohkot 166, 186 ja 206 Esiintymätyyppi Tavanomainen ja epätavanomainen maakaasu Rakennetasot I – Permis-mesotsooinen II – Myöhäispaleotsooinen (variskilainen) Raakaöljykerrostumat I – myöhäispaleotsooiseen (kivihiilikautiseen) kivikompleksiin ja permikautiseen (Rotliegend, Zechstein – Zechstein-kalkkikiviä ja Main Dolomite -dolomiittia) kompleksiin liittyvä, tavanomainen raakaöljykerrostuma II – Rotliegend- ja kivihiilikautisiin hiekkakiviin liittyvä, epätavanomainen raakaöljykerrostuma (tiheä kaasu) Lähdekivet I – alakivihiilikauden savi- ja lietekivet, Main Dolomite -dolomiittiesiintymät II – alakivihiilikauden savi- ja lietekivet Esiintymät I – Rotliegend-hiekkakivet ja -kalkkikivet sekä permikauden dolomiitit II – kivihiilikauden ja permikauden hiekkakivet Tiivistekivet I, II – Zechstein-evaporiittikerrostumat, suolatasoja tai savipitoisia esiintymiä Rotliegend-esiintymien sisällä, rantaesiintymiä Rotliegend-kattolohkoissa Maapeitteen paksuus I > 2 750 m II > 3 600 m Loukun tyyppi I – Rotliegend (Zechstein-kalkkikivet) – rakenteellinen, tektoninen, litologinen Main Dolomite -dolomiitti – litologis-fasiaalinen, rakenteellinen II – tiheä kaasu – BCSG (Basin Center Gas System) Lähistöllä havaitut esiintymät (MK – maakaasu, Ö – öljy) Młodasko (MK), löydetty vuonna 1985, kumulatiivinen tuotanto: A+B – 451 900 000 m3 (24 vuotta), vuonna 2015: tuotanto – 27 280 000 m3, varannot ja resurssit A+B (tase) 44 100 000 m3, teolliset resurssit A+B 43 860 000 m3 Ceradz Dolny (MK), löydetty vuonna 1978, kumulatiivinen tuotanto C – vuosina 1988–1996 – 33 720 000 m3, varannot ja resurssit C (tase) 85 270 000 m3, teolliset resurssit – ei ole Jankowice (MK), löydetty vuonna 1985, kumulatiivinen tuotanto C – vuosina 1988–2013 – 95 510 000 m3, varannot ja resurssit – ei ole, geologiset varannot ja resurssit C 115 480 000 m3 Tehdyt seismiset tutkimukset [alue] (oikeudenomistaja) 1974 Seismisten syväluotausten PAN-ohjelma (valtionkassa) 1976 Międzychód 93 – Buk [Sędziny – Buk] (valtionkassa) 1976 Monoklina Przedsudecka (valtionkassa) 1976–1977 Czarnków – Poznań – Strzelno (valtionkassa) 1977 Czarnków – Poznań – Strzelno [Kobylnica] (valtionkassa) 1977–1978 Czarnków – Poznań – Strzelno [Chrzypsko] (valtionkassa) 1978 Czarnków – Poznań – Strzelno [Obrzycko – Kobylnica] (valtionkassa) 1977–1979 Poznań – Pniewy [Nowy Tomyśl Stęszew] (valtionkassa) 1977–1982 Poznań – Pniewy [Obrzycko-Poznań] (valtionkassa) 1979–1980 Poznań – Pniewy [Bytyń – Borowo – Brodnica] (valtionkassa) 1980–1981 Radęcin – Wieleń – Murowana Goślina (valtionkassa) 1981–1983 Poznań – Września [Kobylnica – Września] (valtionkassa) 1982–1983 Wałcz – Gołańcz (valtionkassa) 1985–1986 Wartan ydinvoimala (valtionkassa) 1995–1998 Pniewy – Stęszew [Pniewy – Stęszew] (PGNiG SA) 1998 Pniewy – Stęszew [Opalenica] (PGNiG SA) 1999 Pniewy – Stęszew [Tarnowo Podgórne] (PGNiG SA) 2004 Pniewy – Stęszew [Młodasko – Witkowice – Wilczyna] (valtionkassa) 2007 Obrzycko – Szamotuły (valtionkassa) Vertailulähteet (MD) Objezierze IG-1 (5 094,50 m) Golęczewo 1 (4 470,00 m) Obrzycko 1 (4 381,70 m)

6) Toiminnan aloittamispäivä

Luvan kohteena olevat toimet aloitetaan 14 päivän kuluessa siitä päivästä, jolloin luvan myöntämistä koskevasta päätöksestä tulee lopullinen.

7) Luvan myöntämisen ehdot, erityisesti geologista ja kaivostoimintaa koskevan lain 49 x pykälän 1 momentissa tarkoitetun vakuusmaksun määrä, soveltamisala ja tapa ja, silloin kun se on perusteltua, lain 49 x pykälän 2 momentissa tarkoitetun vakuusmaksun määrä, soveltamisala ja tapa

Hyväksytyn tarjouksen tehneen yrityksen on maksettava vakuus, joka kattaa lupaehtojen noudattamatta jättämisen tai puutteellisen noudattamisen sekä kaivostoiminnan lopettamisen rahoituksen, jos lupa päättyy, peruuntuu tai raukeaa. Kyseinen vakuus on annettava kaudelle, joka alkaa luvan myöntämisestä ja päättyy etsintä- ja hyödyntämisvaiheen loppuun. Vakuuden määrä on 100 000 PLN. Sen maksutavasta ja -ajasta säädetään geologista ja kaivostoimintaa koskevan lain 49 x pykälän 4 ja 5 momentissa.

8) Geologisten töiden, geologiset toimet mukaan luettuina, tai kaivostoimien vähimmäislaajuus

Etsintä- ja hyödyntämisvaiheen suunniteltujen geologisten töiden vähimmäisohjelma on seuraava:

I vaiheen kesto: 12 kuukautta laajuus: geologisten arkistotietojen tulkinta ja analysointi

II vaiheen kesto: 36 kuukautta laajuus: kahden porausreiän poraaminen enintään 6 000 m syvyyteen sekä pakollinen näytteenotto suunnitelluin välein

III vaiheen kesto: 12 kuukautta laajuus: saatujen tietojen analysointi

9) Kausi, jolle lupa myönnetään

Luvan voimassaoloaika on 10 vuotta, joka sisältää:

— viiden vuoden etsintä- ja hyödyntämisvaiheen, joka alkaa luvan myöntämispäivästä,

— sekä tuotantovaiheen, joka alkaa päivästä, jolloin investointipäätös on saatu.

10) Toimintaa sekä yleisen turvallisuuden, kansanterveyden, ympäristönsuojelun ja esiintymien järkevän hallinnan varmistamista koskevat erityisehdot

Luvan työohjelman täytäntöönpano ei saa loukata maanomistajien oikeuksia eikä se poista tarvetta noudattaa lainsäädännössä, erityisesti geologista ja kaivostoimintaa koskevassa laissa, säädettyjä vaatimuksia sekä maankäytön suunnittelua, ympäristönsuojelua, maatalousmaata ja metsiä, luontoa, vesiä ja jätteitä koskevia vaatimuksia.

11) Kaivosoikeuksia koskevat mallisopimukset

Mallisopimus on liitteenä.

12) Tiedot kaivosoikeuksia koskevan korvauksen määrästä

Szamotuły – Poznań Północin alueen kaivosoikeuksia koskeva vähimmäiskorvaus viiden vuoden peruskaudelta on 246 040,81 PLN (kaksisataaneljäkymmentäkuusituhattaneljäkymmentä zlotya ja kahdeksankymmentäyksi groszia) vuotta kohden. Vuotuinen korvaus kaivosoikeuksista, jotka koskevat mineraalien etsintää ja hyödyntämistä, on sidottu keskimääräiseen vuotuiseen kuluttajahintaindeksiin, joka on määritetty kaudelle, joka alkaa tämän sopimuksen tekohetkestä ja kattaa korvauksen maksupäivää edeltävän vuoden, sellaisena kuin kansallisen tilastokeskuksen johtaja sen julkistaa Puolan virallisessa lehdessä (Monitor Polski) (geologista ja kaivostoimintaa koskevan lain 49 h pykälän 3 momentin 12 kohta).

13) Tiedot vaatimuksista, jotka tarjousten ja tarjoajilta vaadittavien asiakirjojen on täytettävä

1. Tarjouksissa on eriteltävä: 1) tarjoajan nimi (toiminimi) ja rekisteröity toimipaikka 2) tarjouksen kohde ja sen alueen kuvaus, jonka lupa kattaa ja jolla kaivosoikeuksia käytetään 3) kausi, jolle lupa on myönnetty, etsintä- ja hyödyntämisvaiheen pituus sekä toimien aloittamispäivä 4) geologisten töiden, geologiset toimet mukaan luettuina, tai kaivostoimien tavoite, laajuus ja luonne sekä tiedot suunnitellun tavoitteen saavuttamiseksi tehtävistä töistä ja käytettävästä tekniikasta 5) geologisten töiden, geologiset toimet mukaan luettuina, aikataulu vuosiin jaoteltuna sekä niiden laajuus 6) geologista ja kaivostoimintaa koskevan lain 82 pykälän 2 momentin 2 kohdassa tarkoitetun geologisten toimien aikana tapahtuvan pakollisen näytteiden keruun laajuus ja aikataulu, porausnäytteet mukaan luettuina 7) tarjoajan oikeudet kiinteistöön (alueeseen), jolla suunnitellut toimet toteutetaan, tai oikeus toimintaan, jota yksikkö hakee 8) luettelo alueista, jotka kuuluvat luonnonsuojeluohjelmien piiriin; tämä vaatimus ei koske hankkeita, joiden osalta vaaditaan ympäristöolosuhteita koskeva päätös 9) tapa, jolla suunniteltujen toimien haitalliset ympäristövaikutukset estetään 10) tarjoajan saatavilla olevien geologisten tietojen laajuus 11) kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 12) tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 13) taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja -menetelmät, mukaan luettuna omien varojen ja ulkoisen rahoituksen osuus 14) geologisten töiden, geologiset toimet mukaan luettuina, tai kaivostoimien toteuttamiseen ehdotettu tekniikka 15) ehdotus kaivosoikeuksia koskevaksi korvaukseksi, joka on vähintään tarjouskilpailua koskevassa ilmoituksessa määritetty rahamäärä 16) geologista ja kaivostoimintaa koskevan lain 49 x pykälän 4 momentin mukainen ehdotettu vakuuden muoto 17) jos useat yritykset tekevät tarjouksen yhdessä, siinä on eriteltävä a) kaikkien tarjoukseen osallistuvien yritysten nimet (toiminimet) ja rekisteröidyt toimipaikat b) toiminnanharjoittaja c) yhteistyösopimuksessa ehdotetut prosenttiosuudet geologisten töiden, geologiset toimet mukaan luettuina, kustannuksista.

2. Tarjouskilpailuun jätettyjen tarjousten on täytettävä tarjouskilpailua koskevassa ilmoituksessa annetut ehdot.

3. Tarjouksiin on liitettävä seuraavat asiakirjat: 1) näyttö tarjouksessa kuvatuista olosuhteista, erityisesti otteet asiaankuuluvista rekistereistä 2) todiste vakuuden maksamisesta 3) jäljennös päätöksestä, jolla vahvistetaan geologista ja kaivostoimintaa koskevan lain 49 a pykälän 17 momentissa säädetyn hyväksyntämenettelyn myönteinen tulos 4) graafiset liitteet, jotka on laadittu kaivoskarttoja koskevien vaatimusten mukaisesti ja jotka osoittavat maan hallinnolliset rajat 5) kirjallinen sitoumus tarjota teknisiä resursseja tarjouskilpailuun osallistuvalle yritykselle, jos toisen yrityksen teknisiä resursseja käytetään luvan täytäntöönpanossa 6) kaksi jäljennöstä geologisia toimia koskevan hankkeen asiakirjoista.

4. Tarjoajat voivat antaa tarjouksissaan oma-aloitteisesti lisätietoja tai liittää niihin muita asiakirjoja.

5. Tarjoajien toimittamien asiakirjojen on oltava alkuperäisiä tai niiden oikeaksi todistettuja jäljennöksiä, kuten hallintomenettelylaissa säädetään. Tämä vaatimus ei koske lupaviranomaisen laatimien asiakirjojen jäljennöksiä, jotka on liitettävä tarjouksiin.

6. Vieraskieliset asiakirjat on toimitettava yhdessä virallisen puolankielisen käännöksen kanssa.

7. Tarjoukset on toimitettava suljetussa kirjekuoressa tai suljetussa paketissa, jossa on tarjoajan nimi (toiminimi) ja tarjouskilpailun aihe.

8. Tarjousten jättämisen määräajan jälkeen toimitetut tarjoukset palautetaan tarjoajalle avaamattomina.

14) Tiedot vakuuden maksutavasta, vakuuden määrästä ja maksupäivästä

Tarjoajien on maksettava 1 000 PLN:n (tuhannen zlotyn) vakuus ennen tarjousten jättämisen määräajan päättymistä.

IV JAKSO: HALLINNOLLISET TIEDOT

IV.1) Tarjousten arviointikomitea

Lupaviranomainen nimittää tarjousten arviointikomitean hoitamaan tarjouskilpailun ja valitsemaan edullisimman tarjouksen. Komitean kokoonpanosta ja työjärjestyksestä säädetään hallituksen 28 päivänä heinäkuuta 2015 antamassa asetuksessa hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta). Tarjousten arviointikomitea laatii tarjouskilpailusta raportin, jonka lupaviranomainen hyväksyy. Raportti sekä tarjoukset ja tarjouskilpailuun liittyvät asiakirjat ovat avoimia muille tarjouksia tehneille yksiköille.

IV.2) Lisäselvitykset

Kiinnostunut yksikkö voi pyytää lupaviranomaiselta selvityksiä tarjouksen yksityiskohdista seitsemän päivän kuluessa ilmoituksen julkaisusta. Lupaviranomainen julkaisee selvitykset Biuletyn Informacji Publicznej -tiedotuslehdessä asiaankuuluvan alatoimiston yksikkösivulla seitsemän päivän kuluessa pyynnön vastaanottamisesta.

IV.3) Lisätiedot

Puolan geologiapalvelu on koonnut täydelliset tiedot tarjouskilpailun kohteena olevasta alueesta pakettiin Pakiet danych geologiscznych, joka on saatavilla ympäristöministeriön verkkosivustolla (www.mos.gov.pl) ja osoitteesta

Departament Geologii i Koncesji Geologicznych (geologian ja kaivosoikeuksien osasto) Ympäristöministeriö ul. Wawelska 52/54 00-922 Warszawa/Warsaw POLSKA/POLAND P. +48 223692449 F. +48 223692460